Milá slečna. Radšej si zahryzni do jazyka alebo do nohy, než by si otázku (deje sa niečo, že ti visí?, už nevládzeš?, toto sa ti stáva často?, skončili sme?) položila svojmu partnerovi počas jeho indispozície pri milovaní. Muži vnímajú netopieriu polohu svojho penisu mimoriadne úzkostlivo. Iba ich vrodená ohľaduplnosť bráni tomu, že vás za netaktnú indiskrétnosť rovno neprizabijú alebo svojim mľandravým korbáčom či vákuovou pumpou, ktorú majú poruke, nevytrieskajú po zadku.
Každému sa občas pritrafí galiba. Štrajkujúci lenivec je pre muža tou najhoršou nočnou morou aj cez deň. Preto aj neprovokatívna partnerkina zvedavosť ohľadom jeho odmäku vnesie do zorganizovania jeho orgánu nervozitu i neistotu a rozhodí ho v tú najnevhodnejšiu chvíľu. Ak teda zaregistruješ nečakanú odstávku v rozkroku, diplomaticky sa zdrž zbytočných komentárov. My chlapi sme v týchto veciach nielen neskutočne hákliví, ale navyše často ani nepoznáme presnú definíciu svojho dočasného zlyhania. Proste telo raz funguje a inokedy si s nami robí, čo chce.
Neanalyzuj priateľovu krátkodobú erektilnú dysfunkciu donekonečna a ešte aj zajtra. Chlácholenie pôsobí na potenciu kontraproduktívne a z mäkkýša sa stane ešte väčšia žuvačka. A keby sa aj nešťastník pokúsil o chabé vysvetlenie nedostatočného stoporenia , tak či tak by sa ti v hlave rodili samé katastrofické scenáre – už ťa nemiluje, nepriťahuješ ho, má inú...
Buď troška súdna a vcíť sa do mužovej kože v čase, keď má jeho nástroj nedobrovoľný pohov. Ako by si zareagovala ty, keby sa tvoj partner počas sexu opýtal: "Prečo si vyschla? Kde máš bradavky a prečo ti nestoja ako štuple od kopačiek?" Skús sa preto taktne povzniesť a na chlapské fiasko tolerantne nereagovať. Lenivec časom chytí druhý dych a rozmarne narastie do takých rozmerov, že ti skoro vyoperuje mandle.
Ako teda zareagovať v situácii, keď mužova pýcha nepichá a žiada sa korekcia erekcie? Nepotrebuješ moje rady. Si šikovná a najlepšie vieš, že pri oživovacích pokusoch najviac zaberá, keď zoberieš iniciatívu do vlastných rúk. Alebo úst. A ver, že niekedy dokáže s mužom urobiť divy aj obyčajné pritúlenie či milé slovíčko.